**5- та учебна седмица** Домашна работа по български език- 3 клас

*Моля, препишете в тетрадките:*

**Tекст. Изречение. Преговор** Изречението започва винаги с главна буква и завършва с препинателен знак ( точка, удивителна или въпросителна). Текстът има заглавие, което ни подсказва за какво се говори в него. Изреченията в текста са свързани по смисъл.

Домашна работа по Човекът и обществото- 3 клас

*Моля, препишете в тетрадките:*

**Създаване на българската държава**Българската държава била създадена през **681** година. Първият български владетел е **хан Аспарух**, а първата българска столица- **Плиска**. Първите писани закони били създадени от **хан Крум**. Той разширил пределите на страната благодарение на множество победи на бойното поле. България станала много силна държава. След смъртта на хан Крум, властта поел синът му **Омуртаг**. Той построил много дворци, крепостни стени и мостове.

Домашна работа по четене- 3 клас

*Моля, прочетете разказчето от Ран Босилек ( не го преписвайте ):*

**Излет** Драги ми Смехурко,Никак не видяхме как април измина. Майско слънце грейна. И заскача лудо моята дружина:  **-** На излет, на излет горе в планината! Че там са по- сладки смъхът и играта!Баба Цоцолана тоя зов подхвана и рече засмяна: **-** Права дума думат моите юнаци. Сред планински въздух, сред китни дъбрави и стройни букаци човек подмладява. Затуй още утре излет ще направим. Пригответе всички спортните премени! Утре заран рано елате при мене! Ядене ще вземем и път ще поемем къмто планината. **-** Бабо, да си жива!- викнаха децата. А Дана добави: **-** Аз и едно въже ще сложа в торбата, та запирка някой от нас ако стори да го теглим с въжето нагоре.На сутринта рано тръгнахме с песен. Отначало пътят бе равен и лесен. Лъхаше тих ветрец, пееха ни птички. И леко, и бодро подскачахме всички. Поспряхме за малко. Похапнахме сладко. Поехме отново. **-** Хайде, патиланци! С подновени сили да вървим нагоре! Оттука начева вече стръмнината.Баба Цоцолана тихо проговори: **-** Дали ще ме слушат краката нагоре? **-** Бабо, не плаши се- отвърна ѝ Дана- Туй въже защо е тука в торбата? Нали е за помощ. Ние да сме здрави!Вървяхме, вървяхме и стръмна пътека отстрани поехме. Но скала висока пътя ни попречи. Баба Цоцолана се запря и рече: **-** Тука ще остана. По стръмната урва, който сила има, нека да се качи.Патилана Дана, Гана, аз и Панчо възлязохме тозчас на скалата. Оттам Дана хвърли въжето на баба. Тя се върза здраво. С две ръце го хвана. Дръпнахме въжето и викнахме гръмко: **-** Хайде, хайде, бабо! Сетен напън дай си! И ще се изкачиш!Ала нито стъпка баба не прекрачи. **-** Не мога, не мога!- вика и не мърда.Настана тревога. Дръпнахме отново. Пак викнахме всички: „ Хайде, хайде, хайде!“ Стреснахме в гората животни и птички, но баба не мръдна. Патиланчо Панчо тогаз чудо стори. Зад баба той скочи и викна високо:

 - Гущер, гущер, бабо! Лази из тревата! Бягай на скалата! И за миг чак горе баба се намери. И към върха хукна като младо яре. С голяма мъка стигнахме я горе. Аз ѝ заговорих: - Право казваш, бабо! Тука планината чудесии прави. Млади подлудява, стари подмладява. Прихна да се смее цялата дружина. И в смях и закачки разходката мина. Ядохме, играхме, пяхме и се смяхме, и по късна вечер в града се прибрахме.

Поздрав най- сърдечен, драги ми Смехурко!

Твой приятел вечен:

Патиланчо Данчо